ಸಿಎಂ ಮನೆ ಮುಂದೆ ಹಾಕಿದ್ದ 18 ರಂಬಲ್ಸ್ಗಳು ಎರಡೇ ವಾರಗಳಲ್ಲಿ ತೆರವು ಕಾರಣ ಏನು..? ಬೆಂಗಳೂರು: ಸಿಎಂ ಬಿ.ಎಸ್. ಯಡಿಯೂರಪ್ಪ ಅವರ ಸರ್ಕಾರಿ ನಿವಾಸದ ಮುಂದೆ ಕಳೆದ 12 ದಿನಗಳ ಹಿಂದೆ ಬರೋಬ್ಬರಿ 18 ಹಂಪ್ಸ್ಗಳನ್ನ ಹಾಕಲಾಗಿತ್ತು. ಆದ್ರೆ ಕೇವಲ 12 ದಿನಗಳಿಗೆ ಅವುಗಳನ್ನ ತೆರವುಗೊಳಿಸಲಾಗಿದೆ. ಎರಡು ವಾರಗಳ ಹಿಂದಷ್ಟೇ ಸಿಎಂ ಮನೆ ಮುಂದೆ 18 ರಂಬಲ್ಸ್ಗಳನ್ನ ಹಾಕಲಾಗಿತ್ತು. ಆದ್ರೆ ಇದೀಗ ಅವೈಜ್ನಾನಿಕ ಎಂಬ ಕಾರಣಕ್ಕೆ ಮತ್ತೆ ಹಂಪ್ಗಳನ್ನ ತೆರವುಗೊಳಿಸಲಾಗುತ್ತಿದೆ. ಕೇವಲ 12 ದಿನಗಳಿಗೆ ಹಂಪ್ಗಳನ್ನ ತೆರೆವುಗೊಳಿಸುವುದಾದರೆ, ರಂಬಲ್ಸ್ಗಳನ್ನು ಅಳವಡಿಸುವ ಅವಶ್ಯಕತೆಯಾದರೂ ಏನಿತ್ತು? ಎಂಬ ಪ್ರಶ್ನೆ ಎದ್ದಿದೆ. ಈ ರಸ್ತೆಯಲ್ಲಿ ಸಿಎಂ ಮನೆ, ಕುಮಾರ ಕೃಪ ಅತಿಥಿ ಗೃಹ, ಕಾವೇರಿ ನಿವಾಸ ಇದೆ. ಈ ಹಿನ್ನೆಲೆ ಇಲ್ಲಿ ಬರುವ ವಾಹನಗಳು ಮಂದಗತಿಯಲ್ಲಿ ಸಾಗಲಿ ಎಂಬ ಕಾರಣಕ್ಕೆ ಈ ಹಂಪ್ಗಳನ್ನ ಹಾಕಲಾಗಿತ್ತು. ಆದ್ರೆ ಇದೀಗ ಈ ರಂಬಲ್ಸ್ಗಳಿಂದ ಅತೀವ ಶಬ್ದ ಬರ್ತಿದೆ ಎಂಬ ಕಾರಣಕ್ಕೆ ಹಂಪ್ ತೆರವು ಕಾರ್ಯ ಮಾಡಲಾಗಿದೆ.